Jurica Ribar
<s>Jurica Ribar (Đakovo, 26. mart 1918. – Trebaljevo, kod Kolašina, 3. oktobar 1943), jugoslovenski slikar i učesnik Narodnosolobodilačke borbe.</s>

<s>Biografija 
Rođen je 26. marta 1918. godine u Đakovu.</s><s>Mlađi je sin je poznatog hrvatskog i jugoslovenskog političara dr. Ivana Ribara.</s><s>Njegov stariji brat bio je Ivo Lola Ribar, jedna od organizatora i predvodnika omladinskog revolucionarnog pokreta u Jugoslaviji, a za vreme Narodnooslobodilačke borbe jednog od organizatora Ujedinjenog saveza antifašističke omladine.</s>

<s>Godine 1938, kao mladi slikar bio je jedan od osnivača grupe „Desetorica“, u kojoj su pored njega bili i Ljubica-Cuca Sokić, Danica Antić, Bogdan Šuput, Stojan Trumić, Aleksa Čelebonović, Nikola Graovac, Dušan Vlajić, Bora Grujić i Milivoj Nikolajević.</s>

<s>Učesnik je Narodnosolobodilačke borbe od 1941. godine.</s><s>U oslobođenom Užicu, u jesen 1941. godine bio je, zajedno sa Jovanom Markovićem, urednik „Omladinske borbe“, organa CK SKOJ-a.</s>

<s>Jurica je bio teško ranjen oktobra 1943. godine prilkom borbe Četvrte proleterske crnogorske udarne brigade sa četnicima i Italijanima, za odbranu oslobođenog Kolašina.</s><s>Kao teški ranjenik prebačen je u selo Trebaljevo, u kuću porodice Rakočević, gde je ubrzo potom preminuo, 3. oktobra 1943. godine.</s>

<s>Najpre je bio sahranjen u Trebaljevu, a potom su posle rata, po želji njegovog oca, njegovi posmrtni ostaci preneseni u Beograd, gde su sahranjeni na Novom groblju zajedno sa njegovom majkom Tonicom.</s>

<s>Slikarska grupa „Desetoro“ 
Slikarska grupa „Desetoro“ je zajednički izlagala 1940. godine u Beogradu i Zagrebu.</s><s>Grupu su sačinjavali: Danica Antić, Borivoj Grujić, Nikola Graovac, Dušan Vlajić, Milivoj Nikolajević, Jurica Ribar, Ljubica Sokić, Stojan Trumić, Aleksa Čelebonović i Bogdan Šuput.</s><s>Iako po svom sastavu heterogena, grupa se sastojala od 2 žene i 8 muškaraca, bilo je tu akademskih slikara, sa fakultetskim obrazovanjem, ali i slikara po vokaciji, pripadali su raznim društvenim slojevima od radništva, intelegencije do buržoazije.</s><s>Zajedničko ovoj grupi je bilo to, što su svi bili slikari i đaci Jovana Bijelića.</s><s>Neki od ovih umetnika su stradali u Drugom svetskom ratu, a oni koji su preživeli bili su značajni likovni stvaraoci u posleratnom periodu.</s>

<s>Reference</s>

<s>Literatura</s>

<s>Mala enciklopedija Prosveta.</s><s>Beograd 1959. godina</s>

<s>Jugoslavenski slikari
Jugoslavenski partizani
Borci Četvrte proleterske brigade
Biografije, Đakovo</s>

